Avlskriterier for Norsk Irsksetterklubb

# For å bli godkjent som avlshund må hannhunder oppfylle disse kravene:

* Jaktprøve oppnådd 1.UK eller 1.AK gir godkjenning for 5 parringer.
* Etter fem parringer skal HD-status fra disse kullene vurderes før det gis anledning for ytterligere godkjenning. Andel HD-frie avkom skal ikke være under rasens snitt. Snittet beregnes ut fra minimum 12 valper. Har hunden mer enn 12 røntgede avkom beregnes det ut fra det totale antallet avkom med kjent HD-status.
* Oppnådd 1.UK og 1.AK eller 2x1.AK eller 1.AK og VK-premie gir godkjenning til 15 parringer (maks 105 valper), maksimum 5 paringer pr. år. (NB! Gjelder en 12 mnd. periode, IKKE kalenderår). Forutsetter at HD-kravene ovenfor er innfridd.
* Utstilling: Oppnådd minst Very Good.

# For å bli godkjent som avlshund må tisper oppfylle disse kravene:

* Jaktprøve: Oppnådd 1.UK eller 2.AK
* Andel HD-frie avkom skal ikke være lavere enn 10 prosentpoeng under rasens snitt. Snittet beregnes ut fra minimum 12 valper. Har hunden flere enn 12 røntgede avkom beregnes det ut fra det totale antallet avkom med kjent HD status.
* Utstilling: Oppnådd minst Very Good

# Krav som må oppfylles av begge kjønn for å bli godkjent som avlshund:

* Hunden må være HD fri (offisiell diagnose A eller B)
* Hunden må ha kjent status for CLAD (canine leukocyte adhesion deficiency), PRA rcd1 og PRA rcd4 (progresiv retinal atrophi). SLIK TESTER DU DNA [http://nisk.custompublish.com/skjema-for-dna-test-av-din-hund.5141030-85255.html]
* Hunden må være fri for arvelige defekter som for eksempel haleknekk, bittfeil, testikkelmangel ol.
* Hunden må selv være sykdomsfri.
* Hunden må ha godt gemytt. Blir en hund utestengt av NKK fra utstilling/jaktprøve tre ganger som følge av gemyttanmerkninger, skal avlsgodkjenning trekkes.
* Paring som gir innavlsgrad høyere enn 12,5 prosent over fem generasjoner godkjennes ikke.
* Avlsrådet kan avslå godkjenning med basis i kombinasjonens eller foreldres nære slektskap dersom det kan henvises til tidligere uheldige resultater.
* I særskilte tilfeller kan styret etter innstilling fra avlsrådet gi dispensasjon fra kriteriene. Søknad om dispensasjon fra NISK avlskriterier må sendes avlsrådet tre uker før parringen finner sted. Ved behandling av dispensasjoner vil en vurdering av samlet indeks for kullet også kunne legges til grunn.